สมเด็จพระเจ้าเอ็ดเวิร์ดที่ 8 แห่งสหราชอาณาจักร

**สมเด็จพระเจ้าเอ็ดเวิร์ดที่ 8** () หรือพระยศหลังสละราชสมบัติคือ **เจ้าชายเอ็ดเวิร์ด ดยุกแห่งวินด์เซอร์** เป็นพระมหากษัตริย์สหราชอาณาจักรบริเตนใหญ่และไอร์แลนด์ รวมถึงดินแดนของอังกฤษในโพ้นทะเลต่าง ๆ และจักรพรรดิแห่งอินเดีย ตั้งแต่การสวรรคตของสมเด็จพระเจ้าจอร์จที่ 5 พระราชบิดา เมื่อวันที่ 20 มกราคม ค.ศ. 1936 จนกระทั่งการสละราชสมบัติของพระองค์ในวันที่ 11 ธันวาคมปีเดียวกัน พระองค์เป็นประมุของค์ที่สองในราชวงศ์วินด์เซอร์ ซึ่งพระราชบิดาทรงเปลี่ยนชื่อมาจากราชวงศ์ซัคเซิน-โคบวร์คและโกทาเมื่อปี ค.ศ. 1917

ก่อนการเสด็จขึ้นครองราชสมบัติ พระองค์ทรงดำรงพระอิสริยยศเป็น เจ้าชายเอ็ดเวิร์ดแห่งยอร์ก เจ้าชายเอ็ดเวิร์ดแห่งยอร์กและคอร์นวอลล์ ดยุกแห่งคอร์นวอลล์ ดยุกแห่งรอธซี และเจ้าชายแห่งเวลส์ (ในชั้นรอยัลไฮเนส) ขณะทรงเป็นชายแรกรุ่น พระองค์ทรงปฏิบัติราชการในสงครามโลกครั้งที่หนึ่ง โดยการเสด็จเยือนต่างประเทศแทนพระองค์พระราชบิดาและทรงข้องเกี่ยวกับหญิงสาวสูงวัยที่แต่งงานแล้วมากมาย

ช่วงเวลาหลายเดือนในรัชกาล พระองค์ทรงทำให้เกิดวิกฤตการณ์ในรัฐธรรมนูญ ได้ชื่อว่าวิกฤตการณ์สละราชสมบัติด้วยการขออภิเษกสมรสกับวอลลิส ซิมป์สัน แม่ม่ายหย่าร้างชาวอเมริกัน แม้ว่าทางกฎหมายแล้วพระองค์จะอภิเษกสมรสกับนางซิมป์สันและคงเป็นกษัตริย์อยู่ได้ แต่คณะรัฐมนตรีของพระองค์ได้คัดค้านการอภิเษกสมรสโดยโต้แย้งว่าประชาชนจะไม่ยอมรับเธอเป็นพระราชินีได้เลย พระองค์ทรงทราบดีว่ารัฐบาลของสแตนลีย์ บอลดวิน นายกรัฐมนตรีจะลาออกถ้าการอภิเษกสมรสยังคงดำเนินต่อไป อันจะทำให้ลากพระองค์ไปสู่การเลือกทั่วไปซึ่งจะเป็นการทำลายสถานะของพระมหากษัตริย์ภายใต้รัฐธรรมนูญที่ทรงเป็นกลางทางการเมืองของพระองค์อย่างไม่สามารถแก้ไขได้ แทนที่จะเลิกกับนางซิมป์สัน แต่พระองค์กลับทรงเลือกที่จะสละราชสมบัติ สมเด็จพระเจ้าเอ็ดเวิร์ดที่ 8 เป็นพระประมุของค์เดียวของสหราชอาณาจักรที่ทรงสละราชบัลลังก์อย่างสมัครใจ นอกจากนี้ยังเป็นพระประมุขที่ทรงครองราชสมบัติสั้นที่สุดพระองค์ในประวัติศาสตร์อังกฤษและมิได้ผ่านพิธีราชาภิเษก

หลังจากการสละราชสมบัติ พระองค์ทรงเปลี่ยนกลับไปใช้ฐานันดรเดิมคือ *เจ้าชายเอ็ดเวิร์ด* และทรงได้รับการเฉลิมพระยศเป็นดยุกแห่งวินด์เซอร์ เมื่อวันที่ 8 มีนาคม ค.ศ. 1937 ในช่วงสงครามโลกครั้งที่สอง พระองค์ทรงได้รับมอบหมายให้ประจำการในกองกำลังทหารอังกฤษในประเทศฝรั่งเศส ภายหลังสงครามได้ปรากฏหลักฐานว่าพระองค์เคยเดินทางไปพบอดอล์ฟ ฮิตเลอร์และได้รับการต้อนรับอย่างอบอุ่นฉันมิตร จนมีทฤษฎีสมคบคิดว่าเอ็ดเวิร์ดเจรจากับฮิตเลอร์ว่าจะตั้งตนเองเป็นกษัตริย์อีกครั้งเมื่อยึดอังกฤษได้ เมื่อมีหลักฐานเช่นนี้ออกมา ก็ทรงถูกย้ายไปยังบาฮามาสในฐานะข้าหลวงใหญ่ พระองค์ก็ไม่ทรงได้รับการแต่งตั้งทางราชการอื่นใดอีกและทรงใช้เวลาที่เหลือในพระชนม์ชีพด้วยความสันโดษ

## ปลายพระชนม์ชีพ

เจ้าชายเอ็ดเวิร์ด ดยุกแห่งวินด์เซอร์ (พระอิสริยยศขณะนั้น) ทิวงคตในปารีสเมื่อวันที่ 28 พฤษภาคม ค.ศ. 1972 พระศพของอดีตพระมหากษัตริย์ถูกอัญเชิญกลับอังกฤษ และพิธีพระศพจัดขึ้นที่โบสถ์น้อยเซนต์จอร์จ ปราสาทวินด์เซอร์เมื่อวันที่ 5 มิถุนายน ค.ศ. 1972 ภายหลังพระศพของพระองค์ถูกฝังในสุสานหลวงด้านหลังสุสานหลวงของสมเด็จพระราชินีนาถวิกตอเรียและเจ้าชายอัลเบิร์ตที่ฟร็อกมอร์ เมื่อดัชเชสแห่งวินด์เซอร์เสียชีวิตในปี 1986 ศพของเธอก็ถูกฝังข้างพระสวามีที่สุสานหลวงฟร็อกมอร์เช่นกัน

## พระราชอิสริยยศ และตราอาร์ม
* **23 มิถุนายน 1894&nbsp;– 28 พฤษภาคม 1898**: *[[ไฮเนส|HH]]* เจ้าชายเอ็ดเวิร์ดแห่งยอร์ก *(His Highness Prince Edward of York)*
* **28 พฤษภาคม 1898&nbsp;– 22 มกราคม 1901**: *[[รอยัลไฮเนส|HRH]]* เจ้าชายเอ็ดเวิร์ดแห่งยอร์ก *(His Royal Highness Prince Edward of York)*
* **22 มกราคม&nbsp;– 9 พฤศจิกายน 1901**: *[[รอยัลไฮเนส|HRH]]* เจ้าชายเอ็ดเวิร์ดแห่งคอร์นวอลล์และยอร์ก *(His Royal Highness Prince Edward of Cornwall and York)*
* **9 พฤศจิกายน 1901&nbsp;– 6 พฤษภาคม 1910**: *[[รอยัลไฮเนส|HRH]]* เจ้าชายเอ็ดเวิร์ดแห่งเวลส์ *(His Royal Highness Prince Edward of Wales)*
* **6 พฤษภาคม 1910 – 20 มกราคม 1936**: *[[รอยัลไฮเนส|HRH]]* เจ้าชายเอ็ดเวิร์ด ดยุกแห่งคอร์นวอลล์ *(His Royal Highness The Duke of Cornwall)*
** ในสกอตแลนด์: *[[รอยัลไฮเนส|HRH]]* เจ้าชายเอ็ดเวิร์ด ดยุกแห่งรอธซี *(His Royal Highness The Duke of Rothesay)*
* **23 มิถุนายน 1910&nbsp;– 20 มกราคม 1936**: *[[รอยัลไฮเนส|HRH]]* เจ้าชายเอ็ดเวิร์ด เจ้าชายแห่งเวลส์ *(His Royal Highness The Prince of Wales)*
* **20 มกราคม&nbsp;– 11 ธันวาคม 1936**: สมเด็จพระราชาธิบดี *(His Majesty The King of the United Kingdom)*
** ในบริติชอินเดีย: สมเด็จพระจักรพรรดิแห่งอินเดีย *(His Imperial Majesty The King-Emperor)*
* **11 – 12 ธันวาคม 1936**:  *[[รอยัลไฮเนส|HRH]]* เจ้าชายเอ็ดเวิร์ด *(His Royal Highness The Prince Edward)*
* **12 ธันวาคม 1936&nbsp;– 28 พฤษภาคม 1972**:  *[[รอยัลไฮเนส|HRH]]* เจ้าชายเอ็ดเวิร์ด ดยุกแห่งวินด์เซอร์ *(His Royal Highness The Duke of Windsor)*

## อ้างอิง


หมวดหมู่:พระมหากษัตริย์สหราชอาณาจักร
หมวดหมู่:จักรพรรดิอินเดีย
หมวดหมู่:พระมหากษัตริย์เสรีรัฐไอริช
หมวดหมู่:ราชวงศ์วินด์เซอร์
หมวดหมู่:บุคคลจากริชมอนด์ (ลอนดอน)
หมวดหมู่:พระมหากษัตริย์ผู้ทรงสละราชสมบัติ
หมวดหมู่:รัชทายาทสหราชอาณาจักร
หมวดหมู่:เจ้าชายแห่งเวลส์
หมวดหมู่:ผู้รอดชีวิตจากการลอบสังหาร
หมวดหมู่:ไนต์ออฟเดอะการ์เตอร์
หมวดหมู่:บุคคลในสมัยวิกตอเรีย
หมวดหมู่:จอมพลชาวสหราชอาณาจักร
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 5 แห่งสหราชอาณาจักร